Id. Nr. CSDD 2026/45
[bookmark: _Hlk119493163]8.pielikums
Iepirkuma nolikumam

LĪGUMS Nr.______
projekts
	Rīga,                           			                                           Dokumenta datums ir pēdējais tā 
elektroniskās parakstīšanas datums



 Valsts akciju sabiedrība „Ceļu satiksmes drošības direkcija”, reģistrācijas numurs 40003345734 (turpmāk – Pasūtītājs) tās ____________________ personā, kurš rīkojas uz _____  pamata, turpmāk – Pasūtītājs, no vienas puses, un 
___________ „_______”, reģistrācijas numurs __________tās ________________  personā, kurš rīkojas uz ____  pamata, turpmāk – Izpildītājs, no otras puses, 
[bookmark: _Hlk209017618][bookmark: _Hlk189646666]turpmāk kopā – Puses, pamatojoties uz atklāta konkursa “Telpu un teritorijas uzkopšana Valmieras klientu apkalpošanas centrā” (id.nr. CSDD 2026/45) (turpmāk - Iepirkums)  rezultātiem, noslēdz šādu līgumu, turpmāk – Līgums:

1. [bookmark: _Hlk20922825]LĪGUMA PRIEKŠMETS UN TERMIŅŠ
1.1. Pasūtītājs uzdod un Izpildītājs apņemas veikt telpu un teritorijas uzkopšanas darbus (turpmāk – uzkopšanas darbi) CSDD Valmieras klientu apkalpošanas centrā  (KAC) adresē: E. Lācera ielā 3, Valmierā  (turpmāk – Objekts) saskaņā ar tehnisko specifikāciju Līguma 1.pielikumā (turpmāk – Tehniskā specifikācija), finanšu piedāvājumu Līguma 2.pielikumā (turpmāk – Finanšu piedāvājums), (turpmāk viss kopā – Pakalpojums/-i). 
1.2. Līgums stājas spēkā pēc Līguma abpusējas parakstīšanas un ir spēkā līdz Līgumā paredzēto saistību izpildei. Izpildītājs nodrošina Pakalpojumu sniegšanu 24 (divdesmit četrus) mēnešus no Pakalpojuma uzsākšanas dienas atbilstoši Līguma 4. nodaļā noteiktajam vai līdz līgumcenas sasniegšanai, atkarībā kurš no apstākļiem iestājas pirmais. 
1.3. Izpildītājs uzsāk Pakalpojuma sniegšanu ar 2026.gada 1. septembri, ievērojot Līguma 4.nodaļas noteikumus. 

2. LĪGUMCENA UN NORĒĶINU KĀRTĪBA
2.1. Kopējā līgumcena ir __________ EUR (________________) bez pievienotās vērtības nodokļa (turpmāk – PVN) (turpmāk – Līgumcena). PVN apmaksa tiek veikta Latvijas Republikā spēkā esošajos normatīvajos aktos noteiktajā kārtībā un apmērā. 
2.2. Pasūtītājs maksā Izpildītājam reizi mēnesī par attiecīgajā mēnesī faktiski sniegtajiem Pakalpojumiem atbilstoši Finanšu piedāvājumā norādītajām cenām. Papildus pie ikmēneša maksājuma, Pasūtītājs maksā par ģenerāltīrīšanas un/vai citiem pakalpojumiem, ja tādi konkrētajā mēnesī ir pieprasīti.
2.3. Par Pakalpojuma izpildi Izpildītājs sagatavo strukturētu elektronisko rēķinu XML formātā (turpmāk arī – E-rēķins), kas sagatavots atbilstoši normatīvajos aktos noteiktajām prasībām par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Izpildītājs E-rēķinu nosūta uz Pasūtītāja e-pasta adresi: webrekini@csdd.gov.lv. 
2.4. Vienlaikus ar E-rēķinu Izpildītājs sagatavo arī rēķinu PDF vai jebkurā citā cilvēklasāmā formātā. Rēķinam ir jābūt noformētam atbilstoši Latvijas Republikas normatīvo aktu prasībām, kā arī jābūt norādītiem Pasūtītāja rekvizītiem, Līguma datumam un numuram. Puses vienojas, ka šajā Līguma punktā noteiktais rēķins ir derīgs bez zīmoga un paraksta. Izpildītājs nosūta rēķinu no e-pasta adreses: ___________________ uz Pasūtītāja e-pasta adresi: webrekini@csdd.gov.lv.  Šajā punktā minēto rēķinu un E-rēķinu Izpildītājs nosūta vienā e-pasta sūtījumā.
2.5. Pasūtītājs apņemas samaksāt Izpildītājam par attiecīgajā mēnesī sniegto Pakalpojumu 10 (desmit) darba dienu laikā no abpusēji parakstīta darbu pieņemšanas – nodošanas akta un Līguma 2.3. un 2.4. punktos noteikto rēķinu saņemšanas, pārskaitot naudu uz Izpildītāja norādīto bankas kontu. Par samaksas dienu uzskatāma diena, kurā veikts bankas pārskaitījums.
2.6. Izpildītājam ir pienākums piemērot Pakalpojumam tādu cenu, kāda tā ir norādīta Finanšu piedāvājumā, kas ir Līguma neatņemama sastāvdaļa. Līguma izpildes laikā Līgumcena netiks pārskatīta. 
2.7. Līgumcenā ietilpst visi Pakalpojuma sniegšanai nepieciešamie izdevumi, tajā skaitā jebkuri nodokļi un nodevas (izņemot PVN) darbaspēka, materiālu, tehnikas un inventāra izmaksas, transporta izmaksas, darbu organizācijas izmaksas,  iespējamie izmaksu palielinājumi, izmaiņas darba spēka samaksas kārtībā un apmērā, jebkādi sadārdzinājumi, izmaksu palielināšanās normatīvo aktu izmaiņu rezultātā un jebkuras citas Izpildītāja izmaksas, kas saistītas ar Pakalpojumu sniegšanu Pasūtītājam, neaprobežojoties ar minētajām. Ja kādai Pakalpojuma daļai nav nolīgta cena, tiek prezumēts, ka šīs Pakalpojuma daļas izmaksas ir iekļautas citu Pakalpojuma ietvaros ietverto darbu cenās.
2.8. Pasūtītājam nav pienākuma veikt nekādus citus papildu maksājumus saistībā ar Līguma izpildi un Pakalpojuma sniegšanu.
2.9. Ja Pasūtītājam rodas pretenzijas par Izpildītāja rēķinā norādīto summu pamatotību un/vai sniegtā Pakalpojuma kvalitāti vai apjomu, Pasūtītājam ir tiesības rakstiski iesniegt Izpildītājam motivētu pretenziju un neapmaksāt rēķinu līdz brīdim, kamēr pretenzija nav atrisināta. Šajā gadījumā Izpildītāja pienākums ir anulēt iepriekš izrakstīto rēķinu un izrakstīt, un nosūtīt Pasūtītājam jaunu rēķinu pēc pretenzijas atrisināšanas.
2.10. Pasūtītājam ir tiesības samazināt Izpildītajam izmaksājamo Līgumcenas maksājumus par summu tādā apmērā, kādā ir aprēķināts līgumsods un/vai tādā apmērā, kāds nepieciešams, lai segtu Izpildītāja vainas dēļ Pasūtītājam radušos zaudējumus. Gadījumos, kad Pasūtītājam jāveic maksājums saskaņā ar Līgumu, bet pirms maksājuma veikšanas ir iestājušās prasījuma tiesības, kas izriet no Līguma, pret Izpildītāju, Pasūtītājs ir tiesīgs prasījuma tiesību apmērā samazināt izmaksājamo Līgumcenu.

3. PAKALPOJUMA SNIEDZĒJA APLIECINĀJUMI
3.1. Izpildītājam ir pienākums, sniedzot Pakalpojumu, strikti ievērot un sniegt Pakalpojumu saskaņā ar Līgumu. 
3.2. Izpildītājam Pakalpojums ir jāsniedz augstā kvalitātē un atbilstoši vispārpieņemtai labai nozares praksei, tas ir, nodrošinot un pielietojot tāda līmeņa profesionālās prasmes un iemaņas, uzmanību un rūpību, kas būtu pamatoti sagaidāms no Izpildītāja kā kvalificēta, kompetenta, prasmīga un pieredzējuša attiecīgās nozares komersanta, un pielietojot tādas metodes, risinājumus un standartus, kas ir pietiekami, lai nodrošinātu augsti kvalitatīvu Pakalpojumu. 
3.3. Izpildītājam ir pienākums nodrošināt visus Pakalpojuma sniegšanai nepieciešamos resursus, izņemot vien tos resursus, kuru nodrošināšana saskaņā ar Līgumu ir Pasūtītāja kompetence un atbildība.
3.4. Izpildītājs, parakstot Līgumu, apliecina, ka:
3.4.1. ir pilnībā iepazinies ar veicamā Pakalpojuma apjomu ar faktiskajiem apstākļiem, kas varētu ietekmēt Pakalpojuma izpildi, Pakalpojuma izpildes vietu, visiem noteikumiem un prasībām, kas attiecināmi uz Līgumā noteikto Pakalpojuma izpildi, par visiem neskaidriem jautājumiem saistībā ar Līguma izpildi ir pieprasījis Pasūtītājam un saņēmis no tā visu nepieciešamo papildu informāciju, kā arī ir izvērtējis visus ar  savlaicīgu un kvalitatīvu Pakalpojuma izpildi saistītos riskus un to izmaksas ir ietvēris Līgumcenā.
3.4.2. Līguma ietvaros Pakalpojums tiks nodrošināts, ievērojot Izpildītāja  _______________________ [Norāda Iepirkuma piedāvājumā norādītās Izpildītāja uzņēmumā ieviestās  sistēmas/ sistēmu aprakstus].
3.4.3. [bookmark: _Hlk119752198]ir informēts, ka Pasūtītājs ir sertificēts atbilstoši EN ISO 50001standartam “Energopārvaldības sistēmas. Prasības un lietošanas norādījumi”. Sniedzot Pakalpojumus, lai nodrošinātu atbilstību standarta enerģijas pārvaldības sistēmai, Izpildītājs un tā apakšuzņēmēji ievēros pasākumus, kas veicina enerģijas patēriņa samazināšanu, saglabājot sniegto Pakalpojumu kvalitāti.

4. PAKALPOJUMA UZSĀKŠANA
4.1. Izpildītājs uzsāk Pakalpojuma sniegšanu Objektā ar 2026. gada 1. septembri.
4.2. Pasūtītājs nodod Izpildītājam Objektu Pakalpojuma sniegšanas uzsākšanai, Pusēm parakstot Objekta pieņemšanas-nodošanas aktu Pakalpojuma sniegšanai, pēc visu šādu noteikumu iestāšanās:
4.2.1. Izpildītājs ir iesniedzis Pasūtītājam Līguma izpildes nodrošinājumu atbilstoši Līguma 5.nodaļas noteikumiem;
4.2.2. Izpildītājs ir iesniedzis Pasūtītājam Izpildītāja civiltiesiskās atbildības apdrošināšanas polises dokumentāciju atbilstoši Līguma 5.nodaļas noteikumiem;
4.2.3. Izpildītājs ir iesniedzis un Pasūtītājs ir apstiprinājis Izpildītāja Pakalpojuma izpildē iesaistītā personāla un apakšuzņēmēju sarakstu atbilstoši Līguma 7.nodaļas noteikumiem.
4.3. Līgumā paredzēto Objekta pieņemšanas – nodošanas aktu Pakalpojuma sniegšanai ir tiesīgi parakstīt:
4.3.1. no Pasūtītāja puses: ____________; 
4.3.2. no Izpildītāja puses:  ____________. 
5. LĪGUMA IZPILDES NODROŠINĀJUMS UN APDROŠINĀŠANA
5.1. Līgumā noteikto un no tā izrietošo saistību izpildes nodrošināšanai ne vēlāk kā 5 (piecu) darba dienu laikā pēc Līguma noslēgšanas Izpildītājs Līgumā noteikto saistību izpildei iesniedz Pasūtītājam neatsaucamu un beznosacījumu kredītiestādes / apdrošināšanas akciju sabiedrības izsniegtu Līguma izpildes nodrošinājumu 5% (piecu procentu) apmērā no  Līguma 2.1. punktā noteiktās kopējās Līgumcenas (izmaksājams pēc pirmā pieprasījuma).  Nodrošinājums jāsagatavo saskaņā ar Līguma 4. pielikumu  un tam jāsatur Līgumā iekļautie nosacījumi, tostarp par gatavību izmaksāt līguma izpildes nodrošinājumu pēc pirmā Pasūtītāja rakstiskā pieprasījuma. 
5.2. Līguma izpildes nodrošinājumam nepārtraukti jābūt spēkā 24 (divdesmit četrus)  mēnešus no pakalpojuma uzsākšanas dienas un papildus 30 (trīsdesmit)  kalendārās dienas pēc līguma termiņa beigām.  Ja Līguma izpildes laikā tiek pagarināts tā termiņš, attiecīgi pagarinās arī nodrošinājuma termiņš. Šādā gadījumā Izpildītājam jāiesniedz  tā pagarinājums vai jauns Līguma izpildes nodrošinājums. 
5.3. Ja Pasūtītājam ir radies saistību izpildes prasījums pret Izpildītāju, kas saistīts ar Līgumu, Pasūtītājam no pirmā pieprasījuma beznosacījuma bankas garantiju izsniegušās kredītiestādes vai apdrošināšanas sabiedrības tiek izmaksāta Līguma izpildes nodrošinājuma summa naudas prasījuma, kas radies saistībā ar Līgumu, apmērā.
5.4. Līguma saistību neizpildes gadījumā, Pasūtītājs rakstiski brīdina Izpildītāju par Līguma saistību neizpildi. Ja Izpildītājs turpina nepildīt Līguma saistības vēl vismaz vienu darba dienu, Pasūtītājs ir tiesīgs pieprasīt Līguma saistību izpildes nodrošinājumu.
5.5. Visas izmaksas par Izpildītāja iesniedzamo pirmā pieprasījuma beznosacījuma bankas vai apdrošināšanas sabiedrības garantiju Līguma izpildei sedz Izpildītājs par saviem līdzekļiem.
5.6. Izpildītājs 5 (piecu) darba dienu laikā no Līguma noslēgšanas dienas, iesniedz Pasūtītājam civiltiesiskās atbildības apdrošināšanas polisi, kurā iekļauts Objekts, par Izpildītāja darbības vai bezdarbības rezultātā Pasūtītājam un trešajām personām nodarīto zaudējumu atlīdzināšanu uz visu Līguma darbības laiku ar atbildības limitu ne mazāku kā 100 000,00 EUR un atbildības limitu par katru gadījumu ne mazāku kā 10 000,00 EUR (turpmāk – Apdrošināšanas līgums), un attiecīgas apdrošināšanas prēmijas apmaksu apliecinošu dokumentu kopijas. Pirms Apdrošināšanas līguma noslēgšanas ar apdrošināšanas akciju sabiedrību, Apdrošināšanas līgums un noteikumi Izpildītājam rakstiski jāsaskaņo ar Pasūtītāju.

6. PASŪTĪTĀJA TIESĪBAS UN PIENĀKUMI
6.1.  Pasūtītāja pienākumi:
6.1.1. Līgumā noteiktajā kārtībā un apmērā samaksāt Izpildītājam par kvalitatīvi un atbilstoši Līgumā noteiktajam apjomam izpildītajiem Pakalpojumiem;
6.1.2. ne vēlāk kā 2 (divas) dienas pirms Pakalpojuma uzsākšanas informēt Izpildītāju par  Objekta iekšējo kārtību un drošības pasākumiem;
6.1.3. nodrošināt Izpildītāja personāla, kas nodrošina Pakalpojumus, piekļūšanu Objektam, kā arī ierādīt slēdzamu telpu darba inventāra un materiālu glabāšanai;
6.1.4. savlaicīgi un rakstiski informēt Izpildītāju par nekvalitatīvi veiktajiem Pakalpojumiem Objektā, sastādot defektācijas aktu un nosūtot to uz Izpildītāja Līgumā noteiktās kontaktpersonas e-pasta adresi;  
6.1.5. Pasūtītājs Pakalpojuma sniegšanai Objektā nodrošina Izpildītāju ar elektroenerģiju, aukstu un siltu ūdeni, un slēgtām telpām uzkopšanas materiālu, inventāra, uzkopšanas tehnikas un iekārtu uzglabāšanai un Izpildītāja darbinieku pārģērbšanās vajadzībām; 
6.1.6. brīdināt Izpildītāju ne vēlāk kā vienu nedēļu iepriekš par Objektā paredzētajiem  remontdarbiem, vienlaicīgi informējot par minēto darbu izpildes vietu un laiku.
6.2. Pasūtītāja tiesības:
6.2.1. jebkurā laikā pārbaudīt veikto Pakalpojumu kvalitāti Objektā un norādīt Izpildītājam konstatētos trūkumus;
6.2.2. sastādīt defektācijas aktu par konstatētajām atkāpēm no Līguma, tostarp Tehniskās specifikācijas noteikumiem, kas ietekmē Pakalpojuma kvalitāti un/ vai rada riskus Pasūtītājam;
6.2.3. nepieņemt Izpildītāja veiktos Pakalpojumus, ja tie ir sniegti nekvalitatīvi vai nepilnīgi un/vai, ja tie neatbilst Līguma un tā pielikumos noteiktajam, par to rakstiski informējot Izpildītāju; 
6.2.4. ja Izpildītājs neievēro Līgumā noteiktās Pakalpojuma uzkopšanas darbu sniegšanas prasības, apturēt attiecīgo Pakalpojumu veikšanu līdz neatbilstības novēršanai, ja šo darbu turpināšana rada zaudējumus Pasūtītāja īpašumam vai ietekmē Pasūtītāja pakalpojumu nodrošināšanu; 
6.2.5. veikt papildus Pakalpojuma kvalitātes kontroli atbilstoši LVS 1051 vai ekvivalenta standarta prasībām. Ja papildus Pakalpojuma kvalitātes kontrole tiek veikta gadījumā, kad tiek konstatēta uzkopšanas darbu nepamierinoša izpilde, tad Pakalpojuma kvalitātes kontroli apmaksā Izpildītājs;
6.2.6. Pakalpojuma nodrošināšanai neļaut piekļuvi Objektam Izpildītāja personālam, kas nav saskaņots ar Pasūtītāja atbildīgo personu. Šāds gadījums tiks uzskatīts kā Līguma saistību neizpilde, par to sastādot defektācijas aktu. 

7.  IZPILDĪTĀJA TIESĪBAS UN PIENĀKUMI
7.1. Izpildītāja pienākumi:
7.1.1. veikt Pakalpojumus atbilstoši Līguma noteikumiem, izmantojot savus Pakalpojuma sniegšanai nepieciešamos resursus  (inventārs, tehnika, materiāli u.c.) un darbiniekus atbilstoši normatīvo aktu noteikumiem;
7.1.2. ievērot normatīvajos aktos noteiktās darba drošības prasības, tajā skaitā, darbam augstumā (logu tīrīšana),  sanitāri tehniskās normas, uzņemoties atbildību par zaudējumiem, kas Pasūtītājam radušies minēto noteikumu neievērošanas rezultātā;
7.1.3. saņemot Pasūtītāja pretenziju par nekvalitatīvi veiktajiem Pakalpojumiem, nekavējoties ierasties Objektā un konstatētos trūkumus novērst visīsākajā periodā, bet ne vēlāk kā Pasūtītāja pretenzijā noteiktajā  termiņā. Ja attiecīgajā periodā trūkumi nav novērsti, Pasūtītājs sagatavo defektācijas aktu;
7.1.4. ievērot Pasūtītāja iekšējās kārtības noteikumus, drošības pasākumus un atbildīgo personu ieteikumus, un saudzīgi izturēties pret Pasūtītāja īpašumu un mantu;
7.1.5. Izpildītāja personālu nodrošināt ar atbilstošu darba apģērbu un individuāliem aizsardzības līdzekļiem, kā arī Pakalpojumu nodrošināšanā izmantot tehniku ar atpazīstamības simboliem – logotipu;
7.1.6. ja Pakalpojuma veikšanu nav iespējams paveikt Līgumā noteiktajā laikā, rakstveidā e‑pastā informēt Līgumā norādīto Pasūtītāja kontaktpersonu;
7.1.7. Pakalpojuma ietvaros veikt uzkopšanas darbus ārpus Objekta darba laika (Objekta aktuālais darba laiks norādīts Pasūtītāja mājaslapā sadaļā “Kontakti”), nodrošinot, ka telpas un teritorija ir iztīrīta un sagatavota darbam pirms Objekta darba laika sākuma; Pakalpojuma sniegšana Objekta darba laikā iepriekš jāsaskaņo ar Pasūtītāja Līgumā norādīto kontaktpersonu;
7.1.8. veicot telpu uzkopšanu, ēkas ārdurvis turēt aizslēgtas;
7.1.9. pabeidzot telpu uzkopšanas darbus, aizslēgt visas ēkas ārdurvis, aizvērt logus un nodot ēku uz centrālo apsardzes sistēmas pulti, un par to telefoniski informēt Pasūtītāja pārstāvi;
7.1.10. Pakalpojuma veikšanas laikā Objektā aizliegts uzturēties nepiederošām personām. Telpu uzkopšanas laikā aizliegts aiztikt, iepazīties ar dokumentiem, kas atrodas Telpās, kā arī veikt dokumentu fotofiksāciju. Izpildītājs veic pasākumus, lai nodrošinātu norādītā punkta izpildi. 
7.1.11. Izpildītāja personālam ir aizliegts uzturēties Objekta telpās vai teritorijā laikā no plkst. 22:00 līdz plkst. 07:00.
7.2. Izpildītājam pirms Objekta pieņemšanas nodošanas akta parakstīšanas  ir jāiesniedz Pasūtītājam saraksts ar Pakalpojuma veikšanā iesaistīto personālu, kā arī nekavējoties jāinformē Pasūtītājs par izmaiņām personāla sastāvā. Objektā drīkst atrasties tikai šajā sarakstā iekļautais Izpildītāja personāls.
7.3. Izpildītājam ir pienākums ievērot visus ar Līgumā paredzēto uzkopšanas darbu izpildi saistītos Pasūtītāja pārstāvja norādījumus.
7.4. Izpildītājs atbild par jebkuriem tā darbības rezultātā Pasūtītājam nodarītajiem bojājumiem un radītajiem zaudējumiem.
7.5. Izpildītājam ir pienākums informēt Pasūtītāju par Pakalpojumu sniegšanas laikā konstatētajiem specifiskiem un/vai neatgriezeniskiem bojājumiem un/vai traipiem, kuri radušies Pasūtītāja vainas dēļ kādai no tīrāmajām virsmām, segumiem vai priekšmetiem, par to sastādot atsevišķu aktu, pieaicinot Pasūtītāju, par katru šāda veida konstatēto apstākli Objektā.
7.6. [bookmark: _Hlk20924666]Ja Izpildītājs Pakalpojuma ietvaros veicamo teritorijas uzkopšanas darbu laikā ar tehniku sabojā Objekta teritorijas segumus un labiekārtojuma elementus, par to Puses sastāda aktu un vienojas par defektu novēršanu. 
7.7. [bookmark: _Hlk119740274]Pakalpojuma ietvaros telpu uzkopšanā Izpildītājam ir jāveic sniegtā pakalpojuma kontrole saskaņā ar LVS 1051 vai ekvivalenta standarta procedūru ne retāk kā 1 (vienu) reizi trijos mēnešos, pieaicinot Pasūtītāja pārstāvi. Izpildītājam ir pienākums kontroles rezultātus fiksēt un iesniegt tos Pasūtītājam rakstveidā 5 (piecu) darba dienu laikā pēc kontroles veikšanas. 
7.8. Pakalpojuma sniegšanā Izpildītājs izmanto profesionālai uzkopšanai paredzētus tīrīšanas līdzekļus, kuriem ir piešķirts ES ekomarķējums (EU Ecolabel) vai cits līdzvērtīgs I tipa vides marķējums atbilstoši ISO 14024 standartam. 
7.9. Lai apliecinātu Līguma 7.8. punktā noteikto prasību izpildi, Izpildītājs pēc pirmajiem 6 (sešiem) Līguma darbības mēnešiem un vēlāk katra Līguma darbības gada beigās iesniedz Pasūtītājam pārskatu par Objektā izmantotajiem tīrīšanas līdzekļiem, norādot to nosaukumus, paredzēto lietojumu un iesniedzot dokumentus, kas apliecina tiem piešķirto ES ekomarķējumu (EU Ecolabel) vai citu līdzvērtīgu I tipa vides marķējumu atbilstoši ISO 14024 standartam. 
7.10. Pasūtītājam ir tiesības jebkurā Līguma darbības laikā pieprasīt papildu informāciju un dokumentus par Objektā izmantotajiem tīrīšanas līdzekļiem, lai pārliecinātos par Līguma 7.8. punktā noteikto prasību ievērošanu. 
7.11. Izpildītājs nodrošina, ka visā Līguma izpildes laikā pakalpojuma izpildē iesaistīto apkopēju (profesiju klasifikatora kods 9112) un sētnieku (profesiju klasifikatora kods 9613) vidējā bruto stundas tarifa likme nav zemāka par Izpildītāja piedāvājumā norādīto attiecīgās profesijas vidējo bruto stundas tarifa likmi:
7.11.1. apkopējam – ____ EUR stundā;
7.11.2. sētniekam – ____ EUR stundā.
7.12. Izpildītājs reizi sešos mēnešos, kā arī pēc Pasūtītāja pieprasījuma iesniedz no Valsts ieņēmumu dienesta Elektroniskās deklarēšanas sistēmas iegūtu pārskatu vai citu pārbaudāmu informāciju, kas ļauj pārliecināties par Pakalpojuma izpildē iesaistīto apkopēju un sētnieku vidējo bruto stundas tarifa likmi attiecīgajā periodā.
7.13. Šajā Līguma nodaļā minētā informācija iesniedzama tādā apjomā, kas ļauj Pasūtītājam pārliecināties par Līguma izpildi, vienlaikus neizpaužot fizisko personu personas kodus vai citus personas datus, kuru apstrādi ierobežo piemērojamie personas datu aizsardzības normatīvie akti.
7.14. Izpildītājs apņemas visam Līguma izpildei piesaistītajam personālam nodrošināt regulāras apmācības par tīrīšanas līdzekļiem, metodēm, aprīkojumu un izmantojamām ierīcēm, kā arī atkritumu apsaimniekošanas jautājumiem un veselības, drošības un vides aizsardzības aspektiem un reizi gadā iesniedz Pasūtītājam attiecīgus dokumentus, kas to apliecina. 
7.15. Izpildītājs apņemas līdz līguma darbības beigām uzturēt spēkā esošus šādus sertifikātus:
7.15.1. Vides pārvaldības sistēmas sertifikāts ISO 14001; [atzīmē, ja iesniegts Iepirkuma ietvaros]
7.15.2. Energopārvaldības sistēmas sertifikāts ISO 50001; [atzīmē, ja iesniegts Iepirkuma ietvaros]
7.15.3. Kvalitātes vadības sistēmas sertifikāts  ISO 9001:2015; [atzīmē, ja iesniegts Iepirkuma ietvaros]
7.15.4. Arodveselības un darba drošuma pārvaldības sistēmas sertifikāts ISO 45001:2018. [atzīmē, ja iesniegts Iepirkuma ietvaros].
7.16. Ja Izpildītājam saskaņā ar Iepirkuma nolikuma vērtēšanas kritēriju "Grīdas segumu robotizēta tīrīšana" piešķirti punkti, Izpildītājs nodrošina Objektā esošo robotizētai tīrīšanai tehniski piemēroto grīdas segumu sauso un slapjo tīrīšanu atbilstoši Izpildītāja piedāvājumā norādītajam risinājumam.
7.17. Izpildītājs apņemas Līguma izpildē neizmantot vai citādi iesaistīt Krievijas Federācijas vai Baltkrievijas Republikas izcelsmes preces, pakalpojumus vai citus resursus.
7.18. [bookmark: _Hlk20993900]Izpildītāja tiesības:
7.18.1. Pakalpojuma ietvaros, saskaņojot ar Pasūtītāju, izvēlēties ekvivalentus uzkopšanas materiālus un metodes, nepasliktinot iegūstamo rezultātu, pierādot uzkopšanas materiālu un metožu ekvivalentumu un atbilstību Līgumā izvirzītajām prasībām;
7.18.2. Līguma ietvaros radušos domstarpību gadījumā par sniegto Pakalpojumu atbilstību par saviem līdzekļiem pieaicināt neatkarīgu kvalitātes auditoru.

8. PUŠU ATBILDĪBA
8.1. Puses ir atbildīgas par Līguma saistību nepienācīgu izpildi vai neizpildi vispār saskaņā ar Līgumu, tās pielikumiem, Civillikumu un citiem Latvijas Republikas spēkā esošajiem normatīvajiem aktiem.
8.2. Par maksājumu termiņu kavējumu Izpildītājs ir tiesīgs prasīt no Pasūtītāja līgumsodu 0,5% apmērā no savlaicīgi neapmaksātās summas par katru nokavēto kalendāro dienu, nepārsniedzot 10% no savlaicīgi neapmaksātās summas.
8.3. Ja Izpildītājs nesniedz Pakalpojumu vai sniedz to nekvalitatīvi, Pasūtītājam ir tiesības par katru konstatēto Pakalpojuma neizpildes vai nekvalitatīvas izpildes gadījumu piemērot Izpildītājam līgumsodu 500 EUR apmērā, tostarp, bet ne tikai, par:
8.3.1. Objekta telpu un/vai teritorijas neuzkopšanu (pilnīgu/daļēju);
8.3.2. Sniega nenotīrīšanu Objekta teritorijā;
8.3.3. atkritumu neizbēršanu, atkritumu maisu neregulāru nomaiņu;
8.3.4. logu, durvju neaizvēršanu pēc Pakalpojumu veikšanas;
8.3.5. par nepiederošu personu atrašanos Pasūtītāja Objektā, Izpildītāja darbiniekiem veicot Pakalpojumu.
8.3.6. Par Izpildītāja personāla atrašanos objektā Līguma 7.1.11. punktā noteiktajā laikā. 
8.3.7. par Līguma 7.7. punktā noteiktās kvalitātes kontroles neveikšanu, kvalitātes kontroles veikšanu neatbilstoši LVS 1051 vai ekvivalenta standarta prasībām, kā arī kvalitātes kontroles rezultātu neiesniegšanu Pasūtītājam. 
8.3.8. par Līguma 7.9. punktā noteiktā pārskata neiesniegšanu vai tajā norādītās informācijas neatbilstību faktiskajai situācijai, kā arī par Līguma 7.8. punktā noteikto prasību neievērošanu attiecībā uz tīrīšanas līdzekļu atbilstību ES ekomarķējuma (EU Ecolabel) vai līdzvērtīga I tipa vides marķējuma prasībām. 
8.3.9. Līguma 7.11., 7.12. vai 7.13. punktā noteikto pienākumu neizpildi, tai skaitā gadījumā, ja pakalpojuma izpildē iesaistīto apkopēju vai sētnieku vidējā bruto stundas tarifa likme ir zemāka par Līgumā noteikto.
8.4. Ja Izpildītājs 3 mēnešu periodā atkārtoti nesniedz vai nekvalitatīvi sniedz Pakalpojumu un Pasūtītājs par saistību neizpildi jau ir piemērojis Līguma 8.3. punktā noteikto Līgumsodu, Pasūtītājs ir tiesīgs bez Līguma 5.4. punktā noteiktā rakstiskā brīdinājuma pieprasīt Līguma izpildes nodrošinājumu. 
8.5. Ja vienu reizi ceturksnī, veicot kvalitātes kontroli saskaņā LVS 1051 vai ekvivalentu standartu, netiek sasniegts atbilstošais kvalitātes līmenis, kas norādīts Tehniskajā specifikācijā, Pasūtītājs ir tiesīgs prasīt Izpildītājam līgumsodu 500,00 EUR apmērā. 
8.6. Ja Līgumā noteiktajos gadījumos Izpildītājs Pakalpojumu izpildē nomaina personālu vai iesaista papildus personālu un/vai apakšuzņēmējus un neiesniedz Pasūtītājam izskatīšanai apakšuzņēmēja vai personu, uz kuru spējām Izpildītājs balstās, maiņas ierosinājumu pieteikumu, tad Pasūtītājs ir tiesīgs piemērot Izpildītajam līgumsodu 500 EUR par katru gadījumu, kad konstatēts, ka Izpildītājs nav iesniedzis Pasūtītājam izskatīšanai personāla un/vai apakšuzņēmēja vai personu, uz kuru spējām Izpildītājs balstās, maiņas ierosinājumu pieteikumu.
8.7. [bookmark: _Hlk115440460]Ja Pasūtītājs ir izbeidzis Līgumu 9.1. punktā noteiktajos gadījumos vai Līgums ir izbeigts pēc Izpildītāja iniciatīvas tāda iemesla dēļ, kas nav saistīts ar Pasūtītāja vainojamu darbību vai bezdarbību atbilstoši Līgumā noteiktajam, Izpildītājs maksā Pasūtītājam vienreizēju līgumsodu 1000 EUR apmērā. 
8.8. [bookmark: _Hlk103252687][bookmark: _Hlk103252677]Ja Izpildītājs ir izbeidzis Līgumu 9.2. punktā noteiktajā gadījumā vai Līgums ir izbeigts pēc Pasūtītāja iniciatīvas tāda iemesla dēļ, kas nav saistīts ar Izpildītāja vainojamu darbību vai bezdarbību atbilstoši Līgumā noteiktajam, Pasūtītājs maksā Izpildītājam vienreizēju līgumsodu 1000 EUR apmērā.
8.9. Līguma 8.7. un 8.8. punktā noteiktie līgumsodi nav jāmaksā, ja Līgums ir izbeigts nepārvaramas varas apstākļu dēļ.
8.10. Puses ir pilnībā atbildīgas par to rīcības (darbības vai bezdarbības) rezultātā otrai Pusei nodarītajiem tiešajiem zaudējumiem, kas radušies Līguma un tā pielikumos noteikto pienākumu neizpildes, nepienācīgas izpildes vai saistošo noteikumu pārkāpuma rezultātā. Netiešie zaudējumi netiek atlīdzināti.
8.11. Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja Līgumā nav noteikts citādi.
8.12. Ikviena no Pusēm ir atbildīga par tās Personāla un apakšuzņēmēju darbības vai bezdarbības rezultātā nodarītajiem zaudējumiem.

9. LĪGUMA IZBEIGŠANA
9.1. Pasūtītājam ir tiesības vienpusēji atkāpties no Līguma pirms termiņa 5 (piecas) dienas iepriekš nosūtot Izpildītājam rakstisku paziņojumu, šādos gadījumos:
9.1.1. Izpildītājs atkārtoti (vairāk kā divas reizes trīs mēnešu periodā) kavējis jebkuru no Līgumā vai Tehniskajā specifikācijā noteiktajiem Pakalpojuma izpildes termiņiem;
9.1.2. Izpildītājs atkārtoti (vairāk kā divas reizes trīs mēnešu periodā) veic Pakalpojuma izpildi nekvalitatīvi vai citādi neatbilstoši Līguma noteikumiem;
9.1.3. Ja Izpildītājs nav iesniedzis civiltiesiskās apdrošināšanas polisi vai līguma izpildes nodrošinājumu vai citus dokumentus atbilstoši Līguma noteikumiem;
9.1.4. Izpildītājs neizpilda kādu citu no Līguma saistībām, un, pat pēc brīdinājuma saņemšanas, turpina to nepildīt vai pieļauj pārkāpuma atkārtošanos;
9.1.5. Izpildītājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus attiecībā uz Pakalpojumu veikšanu;
9.1.6. Izpildītājs ir patvaļīgi pārtraucis Līguma izpildi;
9.1.7. turpmāku Līguma izpildi padara neiespējamu nepārvarama vara;
9.1.8. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.1.9. Izpildītājs ar tādu kompetentās institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Izpildītāju ir atbrīvojusi no naudas soda vai samazinājusi naudas sodu.
9.1.10. ja pret Izpildītāju uzsākts maksātnespējas process vai tā darbība tiek izbeigta vai pārtraukta, vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem;
9.1.11. Izpildītājs ir pārkāpis šajā Līguma 15.8. punktā noteikto attiecībā uz  Pasūtītāja piegādātāju rīcības kodeksu.
9.1.12. Izpildītājs Līguma izpildē izmanto, piegādā vai citādi iesaista Krievijas Federācijas vai Baltkrievijas Republikas izcelsmes preces, pakalpojumus vai citus resursus, vai arī Izpildītājs pēc Pasūtītāja pieprasījuma neiesniedz Līgumā noteiktajā termiņā dokumentus un informāciju, kas apliecina preču, pakalpojumu vai citu resursu izcelsmi.
9.2. Izpildītājam, rakstiski vismaz 30 (trīsdesmit) dienas iepriekš informējot Pasūtītāju, ir tiesības atkāpties no Līguma šādos gadījumos:
9.2.1. ja Pasūtītājs Līguma darbības laikā vismaz 3 (trīs) reizes nav ievērojis Līgumā noteikto Pakalpojumu apmaksas termiņu un Izpildītājs ir informējis Pasūtītāju par rēķina apmaksas neveikšanu, bet Pasūtītājs to nav novērsis Izpildītāja noteiktajā termiņā;
9.2.2. ir pasludināts Pasūtītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Pasūtītāja bankrotu.
9.3. Pasūtītājam ir tiesības vienpusēji izbeigt Līgumu bez jebkādu zaudējumu atlīdzības pienākuma, informējot par to Izpildītāju vismaz 30 (trīsdesmit) dienas iepriekš, ja Pasūtītājam zudusi nepieciešamība saņemt Pakalpojumus no Izpildītāja.
9.4. Puses ir tiesīgas vienpusēji izbeigt Līgumu vai atlikt Līguma izpildi bez sankciju piemērošanas gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai pārvaldes lēmumiem.
9.5. Puses ir tiesīgas Līgumu izbeigt jebkurā brīdī, par to savstarpēji rakstveidā vienojoties.

10. PUŠU PĀRSTĀVJI
10.1. Izpildītāja pilnvarots pārstāvis (kontaktpersonu) ar Līguma izpildi saistītos jautājumos ___________________. Izpildītāja pienākums ir nodrošināt, ka šāds pārstāvis ir sasniedzams jebkurā brīdī (gan darba laikā, gan ārpus tā), izmantojot jebkuru no šajā punktā norādītajiem saziņas līdzekļiem. Puses ar šo apstiprina, ka augšminētais Izpildītāja pārstāvis ir tiesīgs un pilnvarots Izpildītāja vārdā veikt visas nepieciešamās darbības, pieņemt visus nepieciešamos lēmumus un parakstīt visus nepieciešamos dokumentus saistībā ar šo Līgumu un tā izpildi. Jebkādi dokumenti, informācija un paziņojumi, kas nodoti augšminētajam Izpildītāja pārstāvim, uzskatāmi par pienācīgi nodotiem Izpildītājam.
10.2. Pasūtītāja pilnvarots pārstāvis (kontaktpersonu) ar šī Līguma izpildi saistītos jautājumos ________________________. Puses ar šo apstiprina, ka augstākminētais Pasūtītāja pilnvarotais pārstāvis ir tiesīgs un pilnvarots veikt visas nepieciešamās darbības, pieņemt visus nepieciešamos lēmumus, un parakstīt visus nepieciešamos dokumentus saistībā ar šo Līgumu un tā izpildi. Pasūtītāja pilnvarotais pārstāvis ir tiesīgs dot Izpildītājam norādījumus saistībā ar šī Līguma izpildi un Pakalpojuma sniegšanu, kas Izpildītājam ir saistoši, kā arī pieprasīt un saņemt no Izpildītāja jebkādas atskaites un skaidrojumus. Izpildītājs apņemas ievērot Pasūtītāja pārstāvja dotos rīkojumus un norādījumus, kā arī nodrošināt, ka tos ievēro un izpilda arī Izpildītāja personāls un apakšuzņēmēji un to personāls.
10.3. Pusēm ir tiesības jebkurā laikā nomainīt savu pārstāvi, kas norādīts šajā Līguma nodaļā. Par izmaiņām Puse, kur veic pārstāvja nomaiņu vai papildu pārstāvja iecelšanu, paziņo otrai Pusei 3 (trīs) darba dienu laikā pirms attiecīgajām izmaiņām.
10.4. Pasūtītājam ir tiesības pieprasīt Izpildītājam tā pārstāvja nomaiņu, ja Izpildītāja pārstāvis nepilda savus pienākumus, tai skaitā, bet ne tikai, pārstāvis neatbild uz vēstulēm un/vai e-pastiem, nav iespējams sazvanīt, bez objektīva iemesla nesniedz Pasūtītājam tā pieprasīto informāciju vai pastāv citi objektīvi iemesli, kādēļ Pasūtītājam ar šo Izpildītāja pārstāvi sadarbība nav iespējama vai vēlama. Tādā gadījumā Izpildītājam ir pienākums nomainīt savu pārstāvi 10 (desmit) darba dienu laikā pēc Pasūtītāja motivētā pieprasījuma saņemšanas.
10.5. Grozījumus un papildinājumus saistībā ar Līgumu ir tiesīgi parakstīt tikai Pušu likumiskie pārstāvji vai likumisko pārstāvju pilnvarotas personas ar atbilstošu pilnvarojumu.

11. APAKŠUZŅĒMĒJI UN PERSONĀLS
11.1. Izpildītājs nodrošina, ka Līguma ietvaros Izpildītāja personāla un  Pakalpojuma sniegšanu kopumā vada Izpildītāja uzkopšanas darbu vadītājs un Pakalpojuma sniegšanas uzraudzību atbilstoši ISO 1051 (INSTA 800) veic Izpildītāja kvalitātes uzraudzības speciālists:
11.1.1. Izpildītāja uzkopšanas darbu vadītājs ________________;
11.1.2. Izpildītāja kvalitātes uzraudzības speciālists ___________________ .
11.2. Izpildītājs Līguma izpildē ir piesaistījis šādus apakšuzņēmējus:
11.2.1. ________________________.
11.3. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla vai apakšuzņēmēju nomaiņu un iesaistīt papildu apakšuzņēmējus un personālu Līguma izpildē. Apakšuzņēmēju piesaistē jāievēro normatīvo aktu noteikumi. Pasūtītājs ir tiesīgs prasīt Izpildītāja pamatojumu par apakšuzņēmēja nomaiņas vai papildu piesaistes iemesliem. 
11.4. Izpildītājam ir pienākums saskaņot ar Pasūtītāju personāla iesaisti un Līguma 11.1.punktā norādītā personāla nomaiņu Līguma izpildē. 
11.5. Pasūtītājs nepiekrīt Iepirkuma piedāvājumā norādītā personāla nomaiņai gadījumos, kad piedāvātais personāls neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts Iepirkumā.
11.6. Izpildītājam ir pienākums saskaņot ar Pasūtītāju Līgumā norādīto apakšuzņēmēju un/vai papildu apakšuzņēmēju iesaistīšanu Līguma izpildē.
11.7. Pasūtītājs nepiekrīt piedāvājumā norādītā apakšuzņēmēja nomaiņai vai jauna apakšuzņēmēja piesaistei, ja pastāv kāds no šādiem nosacījumiem:
11.7.1. piedāvātais apakšuzņēmējs neatbilst Iepirkuma dokumentos un Līgumā apakšuzņēmējiem izvirzītajām prasībām;
11.7.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Iepirkuma noteiktajām prasībām, vai tas atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
11.7.3. piedāvātais apakšuzņēmējs, kura sniedzamo pakalpojumu vērtība ir vismaz 10% no kopējās Līguma vērtības, atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
11.7.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
11.7.5. pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un Starptautisko un Latvijas Republikas nacionālo sankciju likuma 11.1 pantu.
11.8. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jauna personāla un apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma nodaļas noteikumiem.

12. NEPĀRVARAMA VARA
12.1. Puse nav atbildīga par Līguma daļēju vai pilnīgu saistību neizpildi, ja saistību neizpilde radusies nepārvaramas varas iestāšanās rezultātā, kuru nebija iespējams ne paredzēt, ne novērst. Šāda nepārvaramā vara ietver sevī notikumus, kuri ir ārpus Pušu kontroles un atbildības, un to ir izraisījis, piemēram, streiks, stihiska nelaime, katastrofa, epidēmija, blokāde, karš vai citi apstākļi, kas traucē Līguma izpildi un kas nav radusies Pušu tiešas vai netiešas darbības vai bezdarbības rezultātā un ko Puses nevarēja paredzēt Līguma slēgšanas brīdī.
12.2. Pusei, kurai Līguma izpilde kļuvusi neiespējama nepārvaramas varas apstākļu dēļ, par to jāpaziņo rakstiski otrai Pusei trīs darbdienu laikā no nepārvaramas varas apstākļu iestāšanās brīža un paziņojumam pievieno izziņu, kuru izsniegušas kompetentas iestādes un kura satur minēto apstākļu raksturojumu un apstiprinājumu.
12.3. Ja nepārvaramas varas apstākļi ilgst ilgāk kā 30 (trīsdesmit) dienas, Puses vienojas par tālāko Līguma izpildes gaitu.

13. FIZISKO PERSONU DATU APSTRĀDE UN KONFIDENCIALITĀTE
13.1. Ja Līguma ietvaros tiek iegūti dokumenti vai informācija, kas satur vai var saturēt fizisko personu datus (turpmāk – Dati), Puses ir tiesīgas apstrādāt no otras Puses iegūtos datus tikai ar mērķi nodrošināt Līgumā noteikto saistību izpildi, ievērojot Eiropas Parlamenta un Padomes 2016.gada 27.aprīļa regulā (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) (turpmāk – Regula) un citos spēkā esošajos normatīvajos aktos noteiktās prasības Datu apstrādei un aizsardzībai. Veicot Datu apstrādi, katra Puse ir atbildīga par Datu apstrādes nodrošināšanu saskaņā ar Līgumu un normatīvajos aktos noteikto.
13.2. Katrai Pusei ir pienākums Līguma ietvaros īstenot atbilstošus tehniskus un organizatoriskus drošības pasākumus attiecībā uz datu drošību, ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes risku attiecībā uz fizisku personu tiesībām un brīvībām, lai nodrošinātu tādu drošības līmeni, kas atbilst riskam, kā arī spētu uzskatāmi parādīt, ka Datu apstrāde notiek saskaņā ar Datu apstrādi regulējošiem normatīviem aktiem. Apstrādājot personas datus, Puses nodrošina tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem).
13.3. Ja Līguma izpildes ietvaros viena Puse nodod otrai Pusei Datus, tad Puse, kura nodod Datus, ir atbildīga par nodoto Datu pareizību un to, ka tā ir tiesīga nodot Datus otrai Pusei. Puse papildina vai izlabo Datus, izbeidz attiecīgās Puses nodoto datu apstrādi vai iznīcina tos, ja nodotie Dati ir nepilnīgi, novecojuši, nepatiesi vai pretlikumīgi apstrādāti. Līguma izpildes ietvaros saņemtos Datus Puses apņemas neuzglabāt ilgāk, kā tas nepieciešams mērķim, kam tie ir nodoti, un pēc Līgumā noteiktā mērķa sasniegšanas apņemas dzēst saņemtos Datus no savām informācijas sistēmām visātrākajā iespējamajā laikā.
13.4. Puses vienojas, ka gadījumā, ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.

14. LĪGUMA GROZĪJUMI UN STRĪDU IZSKATĪŠANA
14.1. Nebūtiskas izmaiņas, grozījumi vai Līguma papildinājumi Līgumā var tikt izdarīti vienīgi pēc abu Pušu rakstiskas vienošanās, kas ar to abpusējas parakstīšanas dienu kļūst par Līguma neatņemamu sastāvdaļu. Ja Puses nevar vienoties, paliek spēkā iepriekšējie Līguma noteikumi.
14.2. Būtiskas izmaiņas Līgumā ir pieļaujamas atbilstoši Publisko iepirkumu likuma 61. panta trešās daļas 1., 2.punktam un var attiekties uz Līgumcenas pārskatīšanu, izvēles iespējas izmantošanu un jebkuriem citiem Līguma noteikumiem, ja izmaiņu nepieciešamība izriet no apstākļiem, kas radušies pēc Līguma noslēgšanas, un, kas Līguma slēgšanas brīdī nepastāvēja un nebija saprātīgi prognozējami. Puse, kura iniciē izmaiņas, iesniedz otrai Pusei rakstveidā pamatojošu iesniegumu, pēc kā Puses lemj par izmaiņu pieļaujamību. 
14.3. Jebkādas domstarpības, strīdi vai pretenzijas, kas rodas Līguma dēļ vai sakarā ar tā pārkāpumiem, neizpildi vai spēkā neesamību, tiek risinātas pārrunu ceļā. 
14.4. Gadījumā, ja Puses 3 (trīs) nedēļu laikā nevar panākt vienošanos, tad attiecīgais strīds tiek nodots izskatīšanai Latvijas Republikas tiesā atbilstoši Latvijas Republikas normatīvajos aktos noteiktajai lietu piekritībai.
14.5. Jautājumi, kas nav atrunāti Līgumā, tiek apspriesti un risināti saskaņā ar Latvijas Republikas normatīvajiem aktiem.

15. NOSLĒGUMA NOTEIKUMI
15.1. Pārstājot darboties vienam vai vairākiem Līguma noteikumiem, pārējie Līguma noteikumi paliek spēkā, ciktāl to neatceļ spēku zaudējušie Līguma punkti.
15.2. Līgums, tā noteikumu saturs, kā arī visa informācija, kuru Puses atklājušas viena otrai Līguma sastādīšanas un izpildes nolūkā, uzskatāma par konfidenciālu un neatklājamu trešajām personām bez otras Puses rakstveida piekrišanas, izņemot normatīvajos aktos paredzētajos gadījumos.
15.3. [bookmark: _Hlk72417041]Līgums ir saistošs Pusēm un to tiesību un saistību pārņēmējiem.
15.4. Līguma izpildes ietvaros Pusēm savstarpēji apmainoties ar Pušu kontaktpersonu identificējošo informāciju un kontaktinformācijas informāciju, kas satur personu datus, tās tiek uzskatītas par patstāvīgiem pārziņiem savā rīcībā esošai personas datu apstrādei.
15.5. Katra no Pusēm apņemas informēt tās personas, kuras personas dati (piemēram, kuras norādītas kā Pušu kontaktpersonas Līgumā) tiek nodoti otrai Pusei, par to, ka tās Personas dati tiek apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.
15.6. [bookmark: _Hlk72416814]Puses piecu kalendāro dienu laikā informē viena otru par izmaiņām Līguma ietvaros apstrādāto Pušu pārstāvju personas datu kategorijās, lai nodrošinātu aktuālu un precīzu personas datu apstrādi.
15.7. Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem. Jebkura persona ir tiesīga iesniegt informāciju par Puses vai tās darbinieku veiktajām koruptīvajām darbībām vai par iespējamiem pārkāpumiem, rakstot uz Pasūtītāja e-pasta adresi anonimi@csdd.gov.lv. 
15.8. Parakstot šo Līgumu Izpildītājs apliecina, ka ir iepazinies ar Pasūtītāja izstrādāto Piegādātāju rīcības kodeksu (turpmāk – Kodekss), https://www.csdd.lv/assets/images/PDF/2025_04_30_CSDD_Piegadataju_ricibas_kodekss.pdf)       un apņemas to ievērot. Kodekss ir neatņemama šī Līguma sastāvdaļa un tā ievērošana ir obligāta visā Līguma darbības laikā. Kodeksa pārkāpšana uzskatāma par Līguma būtisku pārkāpumu, kas Pasūtītājam dod tiesības izbeigt Līgumu vienpusēji, par to iepriekš rakstveidā brīdinot Izpildītāju.
15.9. Ja kādai no Pusēm tiek mainīts juridiskais statuss, kontaktpersona vai kāds no Līgumā minētajiem Pušu rekvizītiem, Pusei ir pienākums informēt par izmaiņām otru Pusi 5 (piecu) darba dienu laikā.
15.10. Visi paziņojumi, lūgumi un pretenzijas, kas var tikt iesniegti vai pieprasīti saskaņā ar Līgumu, ir jāiesniedz rakstiskā veidā, nosūtot tos ierakstītā sūtījumā uz Puses juridisko adresi vai uz Līgumā minētās kontaktpersonas e-pasta adresi, parakstot sūtījumu ar drošu elektronisko parakstu.

16.  PUŠU REKVIZĪTI


DOKUMENTS IR PARAKSTĪTS AR DROŠU ELEKTRONISKO
PARAKSTU UN SATUR LAIKA ZĪMOGU


4. pielikums
__.__._____ Līgumam Nr.__________
Līguma izpildes nodrošinājums 
(kredītiestādes vai apdrošināšanas akciju sabiedrības garantija)

Rīga,                           			                               Dokumenta datums ir pēdējais tā 
elektroniskās parakstīšanas datums

Valsts akciju sabiedrībai
“Ceļu satiksmes drošības direkcija”
Sergeja Eizenšteina iela 6, Rīga, LV-1079
Reģ .nr. 40003345734 

Ievērojot to, ka starp ____________ (turpmāk – Izpildītājs)  un valsts akciju sabiedrību “Ceļu satiksmes drošības direkcija” (turpmāk – Pasūtītājs), atklāta konkursa “Telpu un teritorijas uzkopšana klientu apkalpošanas centros”, id.nr. CSDD 2025/50 (turpmāk - Iepirkums)  rezultātā __________   ir noslēgts līgums Nr. ___________,saskaņā ar  kuru  Izpildītājs iesniedz Pasūtītājam kredītiestādes vai apdrošināšanas akciju sabiedrības izsniegtu Līguma izpildes nodrošinājumu _____ EUR (_______ euro 00 centi) apmērā kā nodrošinājumu Izpildītāja Līgumā noteikto saistību izpildei,

un, ____________ (kredītiestādes vai apdrošināšanas akciju sabiedrības nosaukums un adrese) esam piekrituši dot Izpildītājam līguma izpildes nodrošinājumu, mēs apstiprinām, ka galvojam par  Izpildītāja savlaicīgu un pienācīgu Līguma saistību izpildi un uzņemamies saistības attiecībā par summu EUR _______ (summa vārdos un skaitļos). 
1. Mēs neatsaucami apņemamies, saņemot Pasūtītāja pirmo rakstisko pieprasījumu, kurā minēts, ka Izpildītājs nav izpildījis savas saistības saskaņā ar Līgumu, neprasot Pasūtītājam pamatot savu prasījumu, bez iebildumiem izmaksāt Līguma izpildes nodrošinājuma summu 5% (piecu)  apmērā no līguma summas EUR (______________ euro centi), maksājumu veicot uz pieprasījumā norādīto bankas norēķinu kontu.
2. Mēs atsakāmies no tiesības prasīt, lai pirms pieprasījuma iesniegšanas __________ (kredītiestādes vai apdrošināšanas akciju sabiedrības nosaukums) Pasūtītājs pieprasītu parādu no Izpildītāja.
3. Jebkura prasība saistībā ar Līguma izpildes nodrošinājumu ir jānosūta rakstveidā parakstīta ar drošu elektronisko parakstu uz ____________________________________.
4. Maksājums tiks veikts  5 (piecu) darba dienu laikā uz Pasūtītāja norādīto kontu pēc Pasūtītāja pirmā pieprasījuma saņemšanas. Izpildītāja vai finanšu institūcijas izvirzītās pretenzijas nevar būt par iemeslu  šāda maksājuma aizkavēšanai. 
5. Mēs neaizkavēsim maksājumu un nekādā gadījumā neatkāpsimies no pienākuma veikt maksājumu. Par maksājuma izpildi mēs rakstiski informēsim Pasūtītāju 3 (trīs) darba dienu laikā no pieprasījuma saņemšanas dienas. 
6. Līguma izpildes nodrošinājums ir spēkā  vēl 30 dienas pēc Līguma saistību pilnīgas izpildes un nodošanas – pieņemšanas akta parakstīšanas, līdz 20__.gada ____._________________.  
7. Garantijai ir piemērojami Latvijas Republikas normatīvie tiesību akti. 
8. Visi strīdi, kas radušies saistībā ar Līguma izpildes nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

Paraksttiesīgās personas amata nosaukums, vārds un uzvārds>

